CELEX: 62020CN0267
Language: da
Date: 2020-06-15 00:00:00
Title: Sag C-267/20: Anmodning om præjudiciel afgørelse indgivet af Audiencia Provincial de León (Spanien) den 15. juni 2020 — AB Volvo og DAF TRUCKS N.V. mod RM

28.9.2020   
            
            
               DA
            
            
               Den Europæiske Unions Tidende
            
            
               C 320/8
            
         
      Anmodning om præjudiciel afgørelse indgivet af Audiencia Provincial de León (Spanien) den 15. juni 2020 — AB Volvo og DAF TRUCKS N.V. mod RM
      (Sag C-267/20)
      (2020/C 320/10)
      Processprog: spansk
      
         Den forelæggende ret
      
      Audiencia Provincial de León
      
         Parter i hovedsagen
      
      
         Sagsøgte [og appellanter]: AB Volvo og DAF TRUCKS N.V.
      
         Sagsøger [og indstævnt]:RM
      
         Præjudicielle spørgsmål
      
      
                  1)
               
               
                  Skal artikel 101 TEUF og effektivitetsprincippet fortolkes således, at de er til hinder for en fortolkning af en national bestemmelse, hvorefter søgsmålsfristen på 5 år, der er fastsat i direktivets artikel 10, samt artikel 17 om retslig vurdering af tabet, ikke finder anvendelse med tilbagevirkende kraft, idet den fastsætter skæringstidspunktet for den tilbagevirkende kraft på tidspunktet for sanktionen og ikke på tidspunktet for anlæggelsen af søgsmålet?
               
            
                  2)
               
               
                  Skal artikel 22, stk. 2, i direktiv 2014/104/EU (1) og udtrykket »tilbagevirkende kraft« fortolkes således, at direktivets artikel 10 finder anvendelse på et søgsmål som det i hovedsagen omhandlede, der, selv om det er anlagt efter ikrafttrædelsen af direktivet og gennemførelsesbestemmelserne, ikke desto mindre vedrører tidligere faktiske omstændigheder eller sanktioner?
               
            
                  3)
               
               
                  Når der anvendes en bestemmelse som den i artikel 76 i Ley de Defensa de la Competencia (lov om beskyttelse af konkurrencen), skal artikel 17 i direktiv 2014/104/EU om retslig vurdering af tabet da fortolkes således, at der er tale om en processuel bestemmelse, der finder anvendelse i hovedsagen, hvor søgsmålet er anlagt efter ikrafttrædelsen af den nationale gennemførelsesbestemmelse?
               
            
         (1)  Europa-Parlamentets og Rådets direktiv 2014/104/EU af 26.11.2014 om visse regler for søgsmål i henhold til national ret angående erstatning for overtrædelser af bestemmelser i medlemsstaternes og Den Europæiske Unions konkurrenceret (EUT 2014, L 349, s. 1).